**SVET PRÁCE**

***Hodinová dotácia:***

|  |  |  |  |  |  |  |
| --- | --- | --- | --- | --- | --- | --- |
| **Pracovné vyučovanie** | 5. ročník | 6. ročník | 7. ročník | 8. ročník | 9. ročník | Spolu |
| Štátny vzdelávací program | 0 | 0 | 0 | 0 | 1 | 1 |
| Školský vzdelávací program | 0 | 0 | 0 | 0 | 0 | 0 |
| Spolu | 0 | 0 | 0 | 0 | 1 | 1 |

**1. Charakteristika predmetu Svet práce – tvorba životného prostredia**

 Predmet využíva poznatky žiakov, ktoré získali v prírodovedných predmetoch /ako je biológia a chémia/ a ďalej ich rozvíja novými poznatkami, pozorovaním a experimentovaním, rozvíja pracovné zručnosti, vytvára správne etické zásady a postoje vo vzťahu k prírode, k  prírodným vedám, k prírodným zákonitostiam, umožňuje sebarealizáciu žiaka a podporuje rozvoj jeho kreativity.

 Predmet sprostredkúva žiakom poznatky o agrotechnike /postupe/ pestovania okrasných rastlín – interiérových a exteriérových, ich viazaní a aranžovaní. Vytvára základy pre ďalšie odborné štúdium, pre podnikateľské aktivity, ale aj pre aktívnu tvorbu a ochranu životného prostredia.

**2. Ciele predmetu**

V tomto predmete sa majú žiaci naučiť základom pracovných zručností, kreativite a kladnému vzťahu k prírode a životnému prostrediu.

**V rovine hodnôt a postojov predmet smeruje k:**

* uvedomeniu si významu tvorby a ochrany životného prostredia
* rozvoju kladného vzťahu k práci a ochrane toho, čo vytvorili
* rozvoju morálnych a vôľových vlastností / systematickosť práce k dosiahnutiu cieľa, vytrvalosť, samostatnosť/
* estetickému vnímaniu bezprostredného okolia žiaka

**V rovine vedomostí predmet smeruje k:**

* poznávaniu okrasných rastlín – interiérových a exteriérových
* osvojeniu si poznatkov o ich pestovaní, rozmnožovaní a rýchlení
* osvojeniu si základov aranžovania a viazania kvetov
* osvojeniu si hydroponického pestovania rastlín
* osvojeniu si poznatkov o pestovaní okrasných rastlín v obytných a pracovných priestoroch, v záhradách /na letničkových záhonoch, trvalkových záhonoch, v skalkách, terasách, balkónoch/
* zakladaniu trávnika a jeho údržba
* výsadbe okrasných drevín a ich ošetrovaní

**V rovine pracovných činností a zručností predmet smeruje k:**

* získavaniu pracovných zručností a skúseností v oblasti tvorby životného prostredia, pri pestovaní črepníkových rastlín a pri pestovaní a ošetrovaní vonkajších okrasných rastlín
* získavanie pracovných zručností a návykov používaním správneho náradia pri pestovaní okrasných rastlín

**3. Témy, tematické okruhy**

Obsah predmetu je rozdelený do 4 tematických celkov:

1. Náradie a pomôcky
2. Kvetinárstvo
3. Hydropónické pestovanie rastlín
4. Viazačstvo a aranžovanie rastlín

**9. ročník**

1. **Náradie a pomôcky**

|  |  |  |
| --- | --- | --- |
| Hodnoty a postoje žiaka | Obsahový štandard | Výkonový štandard |
| Rozvíjať osobné schopnosti žiaka : sebarealizácia, sebauvedomovanie svojich schopností, predností a nedostatkov. Rozvíjať kreativitu.  | **Základné ručné náradie**Poznať a vedieť používať základné ručné náradie: vysadzovacia lopatka, vysadzovací kolík, prepichovací kolík, záhradnícke nožnice, malé hrabličky, malá lopatka atď.**Náradie na spracovanie pôdy**Poznať a vedieť používať náradie na spracovanie pôdy, kyprenie pôdy: rýľ, motyka, hrable, rycie vidly atď.**Pomôcky pri pestovaní rastlín**Poznať materiál a pomôcky pre hydroponické pestovanie rastlín, kanvy na zalievanie, rozprašovače atď. | Poznať funkciu a spôsob  použitia základných druhov náradia a pomôcok. Vedieť používať základné ručné náradie a iné pomôcky pri pestovaní črepníkových rastlín, poznať náradie na základné spracovanie a ošetrovanie pôdy počas vegetácie pôdy. |

1. **Kvetinárstvo**

|  |  |  |
| --- | --- | --- |
| Hodnoty a postoježiaka | Obsahový štandard | Výkonový štandard |
| Mať schopnosť zvládnuť proces učenia sa, rozvíjať ho na základe aktív-nej pracovnej činnosti. Vedieť získavať poznatky z rôznych informač. zdrojov /encyklopédie, internet, odborné časopisy/. Možnosť vyniknúť aj slabšie prospievajúcim žiakom. | **Význam a rozdelenie okrasných rastlín**Význam okrasných rastlín z hľadiska tvorby a estetizácie životného prostredia, rozdelenie okrasných rastlín.**Črepníkové rastliny**Charakteristika črepníkových rastlín, rozdelenie. Poznávanie jednotlivých druhov črepníkových rastlín. Pestovanie ošetrovanie a rozmnožovanie črepníkových rastlín. Nároky črepníkových rastlín na životné podmienky. **Praktická činnosť**Praktickou činnosťou získať zručnosti pri presádzaní a ošetrovaní črepníkových rastlín a pri ich rozmnožovaní, pestovaní a ošetrovaní. | Poznať význam okrasných rastlín, ich vplyv na náš život a životné prostredie. Poznať rozdelenie okrasných rastlín. Poznať a odborne pomenovať črepníkové rastliny.Vedieť pestovať, ošetrovať a rozmnožovať črepníkové rastliny, poznať ich nároky na stanovište. Vedieť využívať pracovné prostredie a udržiavať poriadok počas práce, dodržiavať bezpečnosť pri práci a hygienické zásady.  |

1. **Hydroponické pestovanie rastlín**

|  |  |  |
| --- | --- | --- |
| Hodnoty a postoježiaka | Obsahový štandard | Výkonový štandard |
| Vytvárať a realizovať projekty pestovania rastlín pre osobné potreby, pre potreby školy, pre podnikateľské aktivity. | **Hydropónia**Čo je hydropónia, potreby na hydropóniu: nádoby, substrát, živný roztok, vhodné črepníkové rastliny.**Hydroponické pestovanie rastlín**Praktickou činnosťou získať zručnosti pri pestovaní rastlín a osvojiť si základný postup pestovania. | Poznať pojem hydropónia, potreby na hydropóniu, poznať výhody hydroponického pestovania rastlín, vedieť zvoliť rastlinu na hydroponické pestovanie, vedieť ju pestovať v živnom roztoku.  |

1. **Viazačstvo a aranžovanie kvetov**

|  |  |  |
| --- | --- | --- |
| Hodnoty a postoježiaka | Obsahový štandard | Výkonový štandard |
| Zaujímať sa o experimentovanie, hľadať nové možnosti sebarealizácie a zmysluplnej práce. Skrášľovať a spríjemňovať svoje prostredie. | **Základy aranžovania a väzby kvetov** Význam aranžovania a väzby kvetov, pomôcky na aranžovanie**Výber a úprava materiálu**Výber a úprava rastlinného materiálu, voľba nádoby, zber a sušenie rastlín na aranžovanie, ošetrovanie rezaných kvetov, príprava rastlinného materiálu na aranžovanie.**Praktická činnosť** Praktickou činnosťou získať zručnosť pri viazaní a aranžovaní rastlín. | Poznať základné pravidlá aranžovania a väzby kvetov, poznať vhodný materiál, úpravu rastlín a ostatného materiálu. Získané vedomosti vedieť uplatniť pri vytváraní jesenného, vianočného a jarného aranžovania. Vedieť hodnotiť výber materiálu a výsledok vlastnej práce. |

**4. Požiadavky na výstup**

**Kompetencie žiaka**

1. schopnosť uvedomiť si významu tvorby a ochrany životného prostredia

2. schopnosť rozvoja kladného vzťahu k svojej práci. Vyjadrenia svojho vlastného

tvorivého nápadu a názoru a schopnosť preberať zodpovednosť za svoju prácu

a názor

3. schopnosť upevňovania empatického cítenia, rozvoja vlastných morálnych

a vôľových vlastností ako je systematickosť v práci, vytrvalosť

4. schopnosť estetického vnímania svojho okolia - životného prostredia

5. vytvárať pomocou vlastnej kreatívnej práce estetické školské prostredie

**Pracovné kompetencie žiaka**

* orientuje sa v pracovných zručnostiach a využíva skúsenosti v oblasti tvorby životného prostredia, pri pestovaní črepníkových rastlín a pri pestovaní a ošetrovaní okrasných rastlín a drevín
* používa správne náradie pri práci s pôdou a dodržiava stanovené bezpečnostné pravidlá, plní si stanovené úlohy, vie sa adaptovať na nové podmienky
* využíva znalosti a skúsenosti získané v jednotlivých vzdelávacích oblastiach v záujme vlastnej tvorby životného- pracovného prostredia z hľadiska funkčnosti, kreativity, zdravia, ale zároveň nachádza harmóniu s prírodou
* pristupuje zodpovedne a empaticky k tímovej práci a nesie zodpovednosť za prácu celého tímu

**Žiak by mal:**

* poznať základné ručné náradie
* poznať pomôcky na hydroponické pestovanie rastlín
* vedieť význam pestovania okrasných rastlín
* poznať okrasné dreviny, okrasné kvetiny a izbové rastliny
* vedieť pestovat a rozmnožovať črepníkové rastliny
* vedieť význam a postup pestovania v hydropónií
* prakticky pestovat rastlinu v hydropónii
* vedieť význam a pomôcky aranžovania kvetov
* správne vybrať a upraviť materiál
* prakticky naaranžovať ikebanu
* vedieť rozmnožovať trvalky
* vedieť vypestovat letničky
* poznať spôsoby úpravy živého plota
* prakticky sa starať o životné prostredie školy

* **medzipredmetové vzťahy**
* uplatňované v predmete rozvíjajú schopnosti žiaka uplatniť vedomosti v nových situáciách.

Svet práce má úzke medzipredmetové vzťahy s :

* **biológiou** - napr. poznať okrasné rastliny a ich podmienky pre rast
* **chémiou** - pripraviť správne koncentráciu roztokov, hnojív, pesticídov a živného roztoku

pre hydropóniu

* **geografiou** - poznať pôvod okrasných rastlín a vegetačné pásma ich yýskytu
* **informatikou** – pomáha vyberať, triediť informácie o okrasnom sadovníctve
* **výtvarnou výchovou** – estetické a umelecké stvárnenie životného prostredia
* **telesnou výchovou** - pohyb a práca v teréne zvyšujú fyzickú zdatnosť, ale aj naopak fyzická

 zdatnosť je potrebná pre prácu v teréne

**5. Metódy a formy práce – stratégie vyučovania**

 Metódy a formy práce, ktoré budú motivovať a usmerňovať žiakov na vyučovaní a učení.

 Pri voľbe vyučovacích metód a foriem prihliadame na usporiadanie obsahu vyučovania, vlastné činnosti a činnosti žiakov zacielené na dosiahnutie stanovených cieľov a kľúčových kompetencií žiakov. Voľba metód závisí od obsahu učiva, cieľov vyučovacej hodiny, vekových osobitostí žiakov a materiálneho vybavenia.

**Formy práce**

 V organizovaní vyučovacieho predmetu budeme využívať tímovú prácu. Žiaci sa budú učiť vzájomne komunikovať v tíme, spoločne pracovať, vedieť uplatňovať svoj názor pri riešení problému a praktickej činnosti, učiť sa od ostatných, niesť zodpovednosť za prácu v tíme.

**Vyučovacie metódy:**

* názorného ukážky fyzickej práce
* motivačné rozprávanie, rozhovor
* motivačná demonštrácia
* rozprávanie, vysvetľovanie, rozhovor
* beseda, diskusia
* pokus a pozorovanie
* manipulácia s prírodninami a pracovnými nástrojmi
* didaktická hra
* inštruktáž
* praktické aktivity
* práca s knihou a textom
* problémové metódy – brainstorming, heuristické metódy,
* využívanie IKT
* opakovania a precvičovania
* praktické aktivity a exkurzie

**6. Učebné zdroje**

 Učebnice pestovateľských prác, živé prírodniny, zdroje IKT, materiály vydávané mimovládnymi ekologickými organizáciami, atlasy, encyklopédie a odborné publikácie Metódy a formy práce, ktoré budú motivovať a usmerňovať žiakov na vyučovaní.

**7. Hodnotenie predmetu**

***Učebný predmet pracovné vyučovanie bude klasifikovaný.***